AIŠKINAMASIS RAŠTAS

Dėl bešeimininkio turto perėmimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės (toliau- Savivaldybė) teritorijoje laisvoje valstybinėje žemėje yra daugiau kaip 100 apleistų, neregistruotų, griūvančių statinių (statinių liekanų). Dalis šių statinių kelia pavojų dėl galimų griūčių ir aplinkos taršos, visi statiniai yra vizualinės taršos objektai. Teisės aktuose numatyta tvarka suteikia galimybę Savivaldybei perimti statinius (jų liekanas), teismo pripažintus bešeimininkiu turtu, ir juos nugriauti, panaudojant Europos Sąjungos struktūrinių fondų lėšas. Pastatai turi atitikti finansavimo projektuose nurodytus kriterijus. Nekintanti privaloma sąlyga: statiniai neturi stovėti žemės sklypuose, kurių nuosavybės teisės įregistruotos fizinių ir juridinių asmenų vardu, arba valstybei priklausančiuose žemės sklypuose, išnuomotuose fiziniams ar juridiniams asmenims.

Parengto sprendimo projekto tikslas – perimti bešeimininkį turtą: sandėlio 30x18 m pamatus, esančius Molėtuose, Aplinkkelio ir Melioratorių g. sankryžos šiaurės vakarų pusėje (koordinatės X 6121161, Y 589923, vertė 488,00 Eur) Molėtų rajono savivaldybės nuosavybėn ir perduoti Molėtų rajono savivaldybės administracijai patikėjimo teise valdyti, naudoti ir disponuoti juo.

**2. Šiuo metu esantis teisinis reglamentavimas**

Lietuvos Respublikos civilinio kodekso 4.58 straipsnio 1 dalis;

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 7 punktas, 12 straipsnio 1 ir 2 dalys;

Bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių, patvirtintų Lietuvos Respublikos Vyriausybės 2004 m. gegužės 26 d. nutarimu Nr. 634 ,,Dėl bešeimininkio, konfiskuoto, valstybės paveldėto, valstybei perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“ 3.2 papunktis;

Utenos apylinkės teismo 2019 m. balandžio 4 d. sprendimas civilinėje byloje Nr. e2YT-1390-335/2019.

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 5.1 papunktis, 25 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

**Teigiamos pasekmės** – Savivaldybė, valdydama bešeimininkį statinį, galės pasirengti jo nugriovimui.

**Neigiamų pasekmių** nenumatoma.

**4. Priemonės sprendimui įgyvendinti**

Molėtų rajono savivaldybės tarybos sprendimo priėmimas. Teisės akto vykdymas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)** . Nenumatoma.

**6.Vykdytojai, įvykdymo terminai.** Molėtų rajono savivaldybės administracija.